ยึดงาน
&nbsp;
20 ส.ค. 2554

...ทีมข่าวพาณิชย์
หลังเปิดศึกน้ำลายกับคนในพรรคร่วมรัฐบาล จนถูกหักหน้าเรื่องขายสินค้าเกษตรมาหลายรอบ 
รมว.พาณิชย์ คงอึดอัดใจไม่มีที่ระบาย 
อารมณ์เสียก็เลยมาปูดเอากับข้าราชการกระทรวงพาณิชย์ รับไปเต็มๆ จากคำสั่งยึดงานกำกับดูแลราคาสินค้าจาก ชุติมา บุณยประภัศร อธิบดีกรมการค้าภายใน 
เปลี่ยนให้ปลัดกระทรวงพาณิชย์ ดูแลแทน 
เหตุผลง่ายๆ สไตล์นักการเมือง ผู้คลั่งบารมี
ทำงานไม่ตอบสนองนโยบาย
สั่งให้ตรึงราคาสินค้า 3 เดือน แต่กลับยอมอนุมัติให้สินค้าบางชนิดปรับขึ้นราคา 
แว่วว่า การยึดอำนาจครั้งนี้ มีสัญญาณมาตั้งแต่การแก้ไขปัญหาน้ำตาลทรายแล้ว 
ก้อ...อธิบดี ชุติมา ดันไปยืนยันน้ำตาลในประเทศไม่ขาดแคลน แม้จะสอดคล้องกับข้อมูลจากฝั่งอุตสาหกรรมที่ออกมาระบุ สต๊อกเหลือบาน คนก็กินน้ำตาลเท่าเดิม
แต่มันเป็นข้อมูลซึ่งขัดใจ รมว.พาณิชย์ ที่อยากให้ขาดแคลน ซะงั้น...
เมื่อรัฐมนตรีพูดแล้ว ข้าราชการไม่เออออตาม ก็ต้องโดนซะบ้าง จะได้รู้ใครเป็นใคร
เฮ้อ...เลือกตั้งสมัยหน้า อย่ามาอีกน้า..